**Η ΜΕΛΙΣΣΑ ΠΟΥ ΜΑΣ ΕΝΩΝΕΙ ΤΟ 2017**

**ΠΑΡΑΣΚΕΥΗ 5 ΜΑΪΟΥ 2017**

Η συνάντηση των σχολείων την Παρασκευή 5-5-2017 θα πραγματοποιηθεί στο χώρο του άλσους της Αγίας Παρασκευής στην Αρναία, και θα γίνει σε συνεργασία με τα ΚΠΕ Παρανεστίου, Ποροΐων, Βελβεντού και Μακρινίτσας.

Το άλσος Αγίας Παρασκευής βρίσκεται 1,3 χλμ. ΒΑ του οικισμού. Ερχόμενοι από τη Θεσσαλονίκη, μπαίνουμε στον οικισμό, διασχίζουμε τον κεντρικό δρόμο και πριν την εκκλησία του Αγίου Στεφάνου (όταν βλέπουμε το καμπαναριό μπροστά μας), στρίβουμε αριστερά. Στα 200 περίπου μέτρα και στο σημείο που θα έχουμε στα αριστερά μας το μικρό ναό των Αγίων Αναργύρων, υπάρχει πινακίδα για Στανό, στρίβουμε δεξιά. Μετά από 1 χλμ. περίπου υπάρχει πινακίδα στα δεξιά Δημήτριος Μπακατσιάνος (εστιατόριο το οποίο βρίσκεται στο άλσος).

Η προσέλευση των σχολείων θα γίνει από τις 9.30π.μ. έως τις 10π.μ. Οι δραστηριότητες θα ξεκινήσουν στις 10π.μ. με παιχνίδια γνωριμίας των μαθητών και των εκπαιδευτικών. Αμέσως μετά οι μαθητές θα χωριστούν σε ομάδες (μία ανά σχολείο αν οι μαθητές είναι έως 25 ή δύο ανά σχολείο αν οι μαθητές είναι έως 40). Θα ακολουθήσει η δραστηριότητα «Όλοι μαζί για ένα μήνυμα», στην οποία θα συμμετέχουν ταυτόχρονα όλες οι ομάδες. Κάθε ομάδα θα πρέπει να συνθέσει ένα μήνυμα και να το τοποθετήσει σε κοινό πανό. Η ομάδα που θα τελειώσει πρώτη θα μπορεί να διαλέξει την επόμενη δραστηριότητα στην οποία θα συμμετέχει. Σε κάθε δραστηριότητα οι ομάδες θα κερδίζουν πόντους οι οποίοι θα καταγράφονται σε κάρτα πόντων που θα κρατάει ο εκπαιδευτικός του σχολείου. Όλες οι δραστηριότητες που μπορούν να επιλέξουν οι ομάδες θα είναι επτά. Ο διαθέσιμος χρόνος για τις δραστηριότητες αυτές θα είναι από τις 10.20π.μ. έως τις 12.30μ.μ. Κάθε ομάδα θα παρακολουθήσει όσες δραστηριότητες προλάβει στο χρόνο αυτό. Η ομάδα που θα κερδίσει τους περισσότερους πόντους θα είναι η νικήτρια. Η δράση θα ολοκληρωθεί με την παρουσίαση τριών σχολείων. Όλα τα σχολεία θα πάρουν αναμνηστικό συμμετοχής και όλοι οι μαθητές ένα μικρό δωράκι. Το δεκατιανό θα είναι προσφορά του ΚΠΕ Αρναίας και θα υπάρχει καφές για τους εκπαιδευτικούς.

Οι μαθητές καλό θα ήταν να φορούν αθλητικά παπούτσια και καπέλο( ρούχα άνετα και κατάλληλα για την εποχή). Στο χώρο υπάρχει βρύση με πόσιμο νερό.

Ακολουθεί το πρόγραμμα της δράσης.

|  |  |
| --- | --- |
| **ΠΑΡΑΣΚΕΥΗ 5-5-2017** |  |
| 09.30-10.00 | Προσέλευση-δεκατιανό |
| 10.00-10.20 | **«Μέλισσα-Μέλισσα», παιχνίδια γνωριμίας**  Τσολάκη Ελευθερία, ΚΠΕ Ποροΐων  Χούσανλης Αναγνώστης, ΚΠΕ Παρανεστίου  Μήτσκου-Χειρούλη Ευφροσύνη, ΚΠΕ Ποροΐων  Μπίνιου Ευαγγελία, ΚΠΕ Αρναίας  Γούλα Μαρία, ΚΠΕ Μακρινίτσας  Σαββίδης Οδυσσέας, ΚΠΕ Αρναίας |
| 10.20-12.30 | **Εργαστήρια-παιχνίδια** |
| «Τα μυστικά του μελισσοκόμου», Πρόεδρος Συλλόγου Μελισσοκόμων |
| «Ψάξε-ψάξε, δε θα με βρεις», Σαμαράς Κωνσταντίνος, ΚΠΕ Βελβεντού |
| «Μια μέλισσα στο πρόσωπο», Τσολάκη Ελευθερία, Μήτσκου-Χειρούλη Ευφροσύνη |
| «Μελισσοκομικά φυτά», Γούλα Μαρία |
| «Όλοι μαζί για ένα μήνυμα», Μπίνιου Ευαγγελία |
| «Από τη ζωή των μελισσών», Χούσανλης Αναγνώστης |
| «Μελισσο-κουίζ», Αραμπατζής  Δημήτριος, ΚΠΕ Αρναίας |
| «Από μέλι…σε μέλι», Λάμπρος Ιωάννης, ΚΠΕ Αρναίας |
| 12.30-13.00 | **Παρουσιάσεις σχολείων** |
| 12.30-12.40 | Δημ. Σχολείο Αιανής, Παρουσίαση p.p |
| 12.40-12.50 | 2ο Δημ. Σχολείο Κόνιτσας, Παρουσίαση p.p  Εσπερινό ΕΠΑΛ Φλώρινας, παρουσίαση |
| 12.50-13.00 | Δημ. Σχολείο Σταγείρων-Στρατονίκης, Θεατρικό δρώμενο |